สงกรานต์ เปิดใจ อดีตที่พลาดแก้ไขไม่ได้ ยอมรับที่ แอฟ เลือก
ความเป็นพ่อแม่คงอยู่ตลอดไป,มีหลายบทบาททั้งเป็นตำรวจ นักธุรกิจ เป็นคุณลูก เป็นคุณพ่อของ ,น้องปีใหม่, ลูกสาวสุดที่รักวัย 3 ขวบครึ่ง เป็นนักฟิตแอนด์เฟิร์ม หนุ่ม ,สงกรานต์ เตชะณรงค์, เพิ่มบทบาทใหม่เตรียมเนรมิตโบนันซ่าเขาใหญ่ จัดกิจกรรมทั้งสายวิ่ง สายกิน สายชิล สายซ่าส์ สนุกได้ทั้งครอบครัวกับงานเทศกาล KING OF BATTLE จัดขึ้นวันที่ 7-8 ก.ย.นี้ นอกจากงานใหม่ หลายคนอยากล้วงหัวใจ หลังแยกทางกับนางเอกสาว ,แอฟ-ทักษอร, พร้อมสิ่งที่ สงกรานต์ ต้องเจอ เจ้าตัวเปิดใจเริ่มจากงานใหม่ๆ,อย่างงานเทศกาลแบบนี้ เคยคุยกันว่าอยากทำนานแล้วปีนี้เพิ่งได้ทำ ผมคงโชคดีในทุกงานที่ได้ทีมงานที่ดีในทุกด้านมาช่วย ทำคอนโด Parco ที่เขาใหญ่ มีผลตอบแทนให้เจ้าของห้อง 5% ทุกปี กับ Sereno ทาวน์โฮมที่แจ้งวัฒนะ 15 ด้วยความที่เราเป็นคนไฮเปอร์ถ้าให้นอนทั้งวันอยู่เฉยๆผมจะเหนื่อยนะ,เกี่ยวมั้ยน้องปีใหม่เลยเป็นเด็กไฮเปอร์เหมือนคุณพ่อ?,ก็เป็นไปได้นะครับ มันจริงนะมันถูกถ่ายทอดไปเอง ปีใหม่เค้ารู้เรื่องมาก เข้าใจอะไรเยอะสามขวบครึ่งเอง,เวลาเล่นกับลูกในไอจีคนคอมเมนต์เยอะเป็นพิเศษ?,ใช่ครับคนฟอลโลผมไว้ดูลูก เวลาไปข้างนอกใครๆก็ถามถึงปีใหม่ดีใจครับที่มีคนรักเอ็นดูลูกเราเยอะ ปีใหม่เค้าชอบอยู่กับคนเยอะๆเค้าไม่กลัวคน ผมว่าโตขึ้นถ้าไม่เป็นดารา ก็ต้องเป็น ส.ส.ล่ะ จริงๆเค้าก็เป็นแบบนี้ทั้งเวลาอยู่กับแม่และพ่อ อะไรที่เกินเลยไปผมก็ระวังนะ เราเลี้ยงลูกผู้หญิงเราก็เอานโยบายแม่เค้าเป็นหลัก สอนเรื่องมารยาท กาลเทศะได้ดีกว่าผมมาก,เกือบ 2 ปีแล้วที่เจอมรสุมข่าวและจับตาของคนในเรื่องครอบครัว มันสอนอะไรเราให้แกร่งขึ้นมั้ย?,ก็เรียนรู้เยอะนะครับ มีคนบอกว่าคนเราต้องเจอเรื่องอะไรที่เกิดกับตัวมันถึงจะคิดได้ มันจริงเลยนะ เพราะผมเป็นคนที่เวลาฟังแล้วไม่เก็ต ต้องเจอเองเลยได้เข้าใจหลายอย่าง แต่ว่ามันพลาดไปแล้ว ผมคงจะมาย้อนแก้ไขมันไม่ได้เราก็ได้บทเรียนจากตรงนี้เยอะ เรามีลูกมันก็สอนให้เราโตขึ้นว่าเรามีอีกหนึ่งคนที่ต้องรับผิด ชอบ ผมเชื่อว่าคนเป็นพ่อเป็นแม่อยากจะเต็มที่ให้ลูกที่สุดทุกอย่าง ความโลดโผนอะไรของผมก็ลดลงเยอะเลยหลังมีลูก ขี่มอเตอร์ไซค์ ออกทริปผมก็เลิก ไม่อยากเอาตัวเองเข้าไปเสี่ยงกับอะไร,ผ่านข่าวหนักๆและมรสุมมาได้จากอะไร?,ผมไม่ได้ออกมาตอบโต้อะไรเพราะมันเป็นเรื่องในครอบครัว ถ้าเราตอบโต้อะไรมันลงที่ลูกเราแน่ เราเงียบไว้ดีกว่า พยายามนิ่ง ครอบครัวก็ให้กำลังใจเราเยอะจนผ่านมาได้,ข่าวปัญหาครอบครัวหนักๆเข้ามาตรงกับช่วงที่เราเริ่มทำอะไรเยอะๆด้วย?,ใช่ครับ ตั้งแต่เด็กๆผมเคยประสบเหตุที่คิดว่าหนักมากแล้วผ่านมาได้จนมาเจอเรื่องนี้ ยอมรับว่าตั้งแต่เกิดมาไม่เคยเจอหนักขนาดนี้ มันหนักมากเป็นช่วงโคตรปีชง 2-3 ปี ด้วยงาน ไปฝึกด้วย เรื่องครอบครัว ช่วงนั้นเข้าไอซียู 3 ครั้ง เหล็กเสียบขาเป็นรู อยู่ในไซต์ยุงกัด เป็นไข้เลือดออก แผลติดเชื้อ แต่ก็ผ่านมาได้ เราก็ไม่วิ่งหนีปัญหา มันก็ค่อยๆแก้มาหลายจุด,ทางออกเรื่องครอบครัวตอนนี้คืออะไร ทางฝั่งแอฟก็ชัดเจนในสิ่งที่รออยู่?,เค้าเป็นคนหนักแน่นครับ ถ้าตัดสินใจแล้วคือเค้าตัดสินใจแล้วจริงๆ สิ่งที่เค้าตัดสินใจผมก็ยอมรับว่ารู้สึกไม่ดีอยู่แล้ว เพราะไม่ได้อยากให้มันมาถึงจุดจุดนี้เราไม่เคยคิดไว้อยู่แล้ว แต่ด้วยหลายเหตุที่ทำให้มาถึงเราก็ต้องจัดการให้ได้และยอมรับได้ ถ้ามันต้องเป็นอย่างนั้นก็ต้องเป็นครับ แต่ยังไงเราก็มีน้องปีใหม่ ผมก็คุยกับเค้าว่าเราแยกกันเราไม่จำเป็นต้องโกรธกัน เราก็ยังมีน้องปีใหม่เราก็ช่วยกันดูแลเค้าให้ดีไปตลอด,ยังได้คุยกับแอฟมั้ย?,ก็คุยกันบ้างเรื่องลูก,ทางออกของครอบครัวมีกำหนดระยะเวลามั้ย?,ก็พยายามหาจุดที่ลงตัวอยู่ครับ,เรื่องราวทุกอย่างที่เข้ามาทำให้ต้องเติมเต็มลูกไม่ได้รับผลกระทบยังไงมั้ย?,ตอนนี้เค้าคงยังไม่เข้าใจเพราะยังเด็ก แต่ถ้าวันนึงเค้าเริ่มเข้าใจก็ต้องอธิบายให้เค้าฟัง ต้องให้เค้ารับรู้ว่าเค้าไม่ได้ขาดนะ ผมอยู่ตรงนี้ตลอดเวลาเมื่อไหร่ที่เค้าต้องการ,ตอนนั้นในวันที่ถูกคนมองว่าเป็นพ่อที่ไม่ดี เป็นคนทำครอบครัวพัง เราเสียใจมั้ย?,เสียใจกับเหตุการณ์ที่ลูกกับภรรยาไม่ได้อยู่ด้วยกัน แต่ผมไม่ได้เสียใจกับที่คอมเมนต์หรือสิ่งที่คนมองที่คนคิดเพราะผมโดนด่าตั้งแต่เด็ก,วางอนาคตปีใหม่ยังไง?,เค้าเป็นเด็กผู้หญิง ถ้าอีกหน่อยเค้าอยากมาสานต่อจากผม ผมก็พร้อมที่จะถ่ายทอด แต่เราก็ไม่ได้บังคับอะไร ผมอยากเลี้ยงให้เค้ามีความสุข อยากทำอะไรก็ทำผมเชื่อว่าเค้าดีอยู่แล้วเพราะเค้ามีคุณแม่เค้าดูแลทุกก้าวเดิน อยากให้เค้าทำอะไรแล้วเอนจอยและทำสิ่งนั้นด้วยแพชชั่น เป็นการใช้ชีวิตที่มีความหมายและมีความสุข.
มีหลายบทบาททั้งเป็นตำรวจ นักธุรกิจ เป็นคุณลูก เป็นคุณพ่อของ น้องปีใหม่ ลูกสาวสุดที่รักวัย 3 ขวบครึ่ง เป็นนักฟิตแอนด์เฟิร์ม หนุ่ม สงกรานต์ เตชะณรงค์
สงกรานต์ เตชะณรงค์,แอฟ ทักษอร,น้องปีใหม่,มรสุมชีวิต,เปิดใจ,ดารา